CELEX: 32012R0510
Language: hu
Date: 2012-06-15 00:00:00
Title: A Bizottság 510/2012/EU végrehajtási rendelete ( 2012. június 15. ) az 1238/95/EK rendeletnek a Közösségi Növényfajta-hivatal részére fizetendő díjak tekintetében való módosításáról

16.6.2012   
            
            
               HU
            
            
               Az Európai Unió Hivatalos Lapja
            
            
               L 156/38
            
         A BIZOTTSÁG 510/2012/EU VÉGREHAJTÁSI RENDELETE
   (2012. június 15.)
   az 1238/95/EK rendeletnek a Közösségi Növényfajta-hivatal részére fizetendő díjak tekintetében való módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a közösségi növényfajta-oltalmi jogokról szóló, 1994. július 27-i 2100/94/EK tanácsi rendeletre (1) és különösen annak 113. cikkére,
   a Közösségi Növényfajta-hivatal igazgatási tanácsával folytatott konzultációt követően,
   mivel:
   
               (1)
            
            
               A Közösségi Növényfajta-hivatal részére fizetendő díjak tekintetében a 2100/94/EK tanácsi rendelet végrehajtási szabályairól szóló, 1995. május 31-i 1238/95/EK bizottsági rendelet (2) meghatározza a Közösségi Növényfajta-hivatal (a továbbiakban: Hivatal) részére fizetendő díjakat és e díjak mértékét.
            
         
               (2)
            
            
               A Hivatal tartaléka meghaladja a kiegyensúlyozott költségvetés fenntartásához és a működése folyamatosságának biztosításához szükséges szintet. Következésképpen a díjakat csökkenteni kell.
            
         
               (3)
            
            
               A 1238/95/EK rendeletet ezért ennek megfelelően módosítani kell.
            
         
               (4)
            
            
               Az e rendeletben előírt intézkedések összhangban vannak a Növényfajta-oltalmi Állandó Bizottság véleményével,
            
         ELFOGADTA EZT A RENDELETET:
   1. cikk
   Az 1238/95/EK rendelet 7. cikke (1) bekezdésének helyébe a következő szöveg lép:
   
      „(1)   A közösségi növényfajta-oltalom bejelentője (a továbbiakban: bejelentő) az alaprendelet 113. cikke (2) bekezdésének a) pontjában foglalt bejelentés elbírálásáért 650 EUR összegű bejelentési díjat fizet.”
   
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   Ezt a rendeletet 2013. január 1-jétől kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. június 15-én.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 227., 1994.9.1., 1. o.
   
      (2)  HL L 121., 1995.6.1., 31. o.